Reynolds Hostin

Reynoldsdandjreus l' ortografeye do redjisse di bateme Hostin (Reynold a l' estat civil Hostin, Renol Ostin e walon) a skepyî a Libråmont li 12 di setimbe 1911 ey a morou a Cînè e 1982. 

I fourit on sicrijheu e walon et on diccionairî, k' a moussî ås Relîs Namurwès e 1958.Émile Gilliard, « 1950. Pacifique révolution chez les Rèlîs », dins Joseph Dewez, Jean Germain, Émile Gilliard et Bernard Louis, Le Centième anniversaire des Rèlîs namurwès, Lidje, SLLW, col. Memwere walone , 2011 (ISBN 978-2-930505-10-7), p. 32. Il a rçû l' cocåde des Relîs e 1965.« Lès Rèlîs qu'ont ieû l' “Cocâde” », Les Cahiers Wallons, anêye 1969, , fevrî 1969, p. 50.

Il est rprins dins l' antolodjeye Fleurs diyalectåles et dins l' antolodjeye Scrire.

 Vicåreye 
Si pa provént d’ Brå-dlé-Libråmont et c’ est on scrinî. C' est ç' mestî la ki Renol va-st aprinde. I l’ egzercêyrè a Cînè, come bôreu d’ tcheyire et d’ fåstroûs et rifjheu d’ vîs meubes. 

Mins il acsegnrè ossu li dessinaedje d’ industreye a l’ institut Sint-Kéntin d’ Cînè.

Prijhnî e l’ Almagne tote li guere di 40, il endè va wårder ene kernaxhe dins s’ cour, ki serè on sourd d’ inspiration po toplin d’ ses powinmes, ey eto deus d’ ses pîces di teyåte: « L’ ome » (nén datêye) eyet « Nosse gamén » (1956).

Portant, les noerès idêyes k’ i diswalpêye dins ses scrîts ni sont nén advinåves dins s’ veye sociåle. Ca c’ esteut èn ome di boune resconte, foirt doûs et binamé, k’ a todi ecoraedjî les djins ki l' atôtchént a wårder l’ walon bén vicant. 90 (esté 2019), ratournant l' adrovaedje da Djan Hamblene di Roukes et pazeas.

 Ouve e walon 
Il a scrît des tchansons Nozôtes, les galants (pris del tchanson walone, Nameur, 1963).

Mins c' esteut, divant tot, on fjheu d' arimés, avou cwate ramexhnêyes:
 Platnêyes di diåle (1959)
 Li tchmin del Croes (1961)
 Schovêyes d' estales (1961)
 Roukes et pazeas (Rukes èt pazias) (replaidî e 2019 pa Jean Hamblenne)

Des ôtès ramexhnêyes di powinmes n' ont målureuzmint nén stî eplaideyes: «Aireurs so mes poennes», «Ombrires dins mes rouwales».

Il est eto l' oteur di cwate pîces di teyåte.
 «Nosse gamén» (Nosse gamin) (eplaideye e 1956)
 «L' ome» (eplaideye sins date)
 «Batisse est moirt» (Batisse èst mwârt) (eplaideye sins date)
 «Cours moudris» "Coeûrs moûdris" (replaideye avou «L' ome» e 2020: Deus pîces d' èn ake da Reynolds Hostin)

Come sicrijheu d' etnotecses, on lyi cnoxhe «Vîs mestîs, vîs cayets» (replaidî pa Jean Hamblenne e 2022).

Mins c' est aprume come diccionairî ki Hostin si frè cnoxhe :
 Dès spots èt dès ratoûrnûres d'èmon nos-ôtes (1971)
 Contribution au dictionnaire du parler de Ciney (1975).
C' est la on ptit diccionaire bén ahessant, k' a l' merite d' esse å fén mitan del Walonreye, avou l' accint d' après Nameur, et co mo des mots ki vnèt d' Lidje.

 Corwaitaedje di ses scrîts 
 Tinmes 
Renol Hostin sicrît come crustin ki nel catche nén. 

Pacô so des sudjets del rilidjon leye-minme come si «tchmin del Croes».

Mins purade, dins ses powinmes, tot préjhant totes les grandès valixheures del vraiye rilidjon crustinne. 

Ces cwålités la (compatixhance po les pôvès djins, disbåtcheyes, disseulêyes) vont soude a tot côp bon dins ses powinmes.

 Walon 
Li scrijheu sieve bråmint des beas mots ki sont pacô foû do cåzaedje corant.Jean Hamblenne, adrovaedje di Roukes et pazeas.

pîtaedje
Renol Hostin n’ est nén halcrosse po nos toirtchî des vers foirt courts, pår do troes u do cwate-pîtaedje.
L' efant,C' est on nuk
Ki ranukeCwand on s' trebuke
''Astok d' ene rouke.  

 Rimes 
Li rimaedje sieve sovint di ritchès rimes, rashiowes so des foninmes u morfinmes do walon. 

Adon, li rmetaedje e rfondou walon wåde å pus sovint l' rimaedje.
 Mwaisse modêyeL' efant, Roukes et pazeas (arimés) p. 24.  Rifondou walon L'èfantC'è-st-one baujeQui rapaujeQui rmete à l'aujeÈt rinde binauje.  L' efantC' est ene båjheKi rapåjheKi rmete a l' åjheEt rinde binåjhe. Maîs l'èfantC'è-st-afîyeLi scrabîyeD'one vicaîrîyeMau èmantchîye.  Mins l' efantC' est afeyeLi scrabeyeD' ene vicåreyeMå emantcheye.

 Alére 
 Adrovaedje di Roukes et pazeas pa Jean Hamblenne

 Difoûtrinne hårdêye 
Sacwants d' ses scrijhaedjes Rinnol Hostin 

 Sourdants 

Hostin, Reynold
Hostin, Reynold
Hostin, Reynold